“เอสซีจี แพคเกจจิ้ง” เคาะราคาไอพีโอ 35 บ. พร้อมเข้าเทรด SET ต.ค.นี้
“เอสซีจี แพคเกจจิ้ง” หรือ SCGP เคาะราคาไอพีโอ  35 บ. พร้อมเข้าเทรด SET ต.ค.นี้
“เอสซีจี แพคเกจจิ้ง” เคาะราคาไอพีโอ  35 บ. พร้อมเข้าเทรด SET ต.ค.นี้
8 ต.ค. 2563

บริษัท ปูนซิเมนต์ไทย จำกัด (มหาชน) หรือ SCC ระบุว่า บริษัท เอสซีจี แพคเกจจิ้ง จำกัด (มหาชน) หรือ SCGP ซึ่งเป็นบริษัทย่อย กำหนดราคาเสนอขายหุ้นให้กับประชาชนทั่วไปครั้งแรก (IPO) ที่ 35 บาท/หุ้น จากช่วงราคาเสนอขายเบื้องต้นที่ 33.50-35.00 บาท/หุ้น
อนึ่ง SCGP เสนอขายหุ้น IPO ไม่เกิน 1,296.68 ล้านหุ้น พาร์หุ้นละ 1 บาท ซึ่งรวมการจัดสรรหุ้นส่วนเกินด้วย โดยมีธนาคารไทยพาณิชย์ เป็นที่ปรึกษาทางการเงิน และมีบล.ไทยพาณิชย์ บล.บัวหลวง เป็นผู้จัดการการจัดจำหน่ายและรับประกันการจำหน่าย ซึ่งบริษัทจะนำเงินที่ได้จากการระดมทุนไปใช้ขยายกำลังการผลิต ,ชำระคืนหนี้สถาบันการเงิน หลังจากการขายหุ้น IPO แล้วเสร็จคาดว่าหุ้น SCGP จะเข้าซื้อขายใน SET ภายในเดือนต.ค.นี้
โดย SCGP เป็น 1 ใน 3 ธุรกิจหลักของ SCC ประกอบธุรกิจโดยการถือหุ้นในบริษัทอื่น (Holding Company) เพื่อให้บริการโซลูชั่นด้านบรรจุภัณฑ์แบบครบวงจรในภูมิภาคเอเชียตะวันออกเฉียงใต้ นำเสนอทั้งบรรจุภัณฑ์จากเยื่อและกระดาษ (Fiber-Based Packaging) บรรจุภัณฑ์จากวัสดุสมรรถนะสูงและโพลิเมอร์ (Performance and Polymer Packaging : PPP) และภาชนะบรรจุอาหาร (Food Service Products) พร้อมบริการออกแบบ การพิมพ์และโซลูชั่นที่หลากหลายตามที่ลูกค้าต้องการ